AJAKOHAST OTSE TAEVAST
Vaatad saadet "Ajakohast otse taevast"
ja on tore, et oled taas vaatamas meid,
Ole õnnistatud ja usun, et naudid järgnevat pooltundi.
Nagu näed, siis Piat pole täna koos minuga
ja nii lihtsalt ongi.
Kuid Pia asemel on minuga me hea sõber ja pastor Tomi Lehto.
Tere tulemast saatesse! - Tänan!
Kuidas sul läheb?
Tõeliselt hästi. Päike ju paistab ja on imeline suvepäev.
Tähistasime eile jaanipäeva
ja ärkasime täna hommikul igati hästi,
ilma igasuguste kõrvalnähtude- või raskusteta.
Ei mingeid kõrvalnähte ega raskusi.
Tänu Jumalale!
Pühast Vaimust on meile enam kui küll.
Mõtlen vahel sellele, kuidas seistakse selle eest,
et teatud koguses alkoholi tarbimine peaks olema lubatud.
Ma ei mõista, mis siis Pühal Vaimul viga on,
et Ta ei suudaks meile piisavalt rahuldust pakkuda?
No usun, et suudab.
- Ja tahab. Ja ka tahab.
Isegi praegu. - Aamen.
Tähistasime eile jaanipäeva ja eks me ole veel tänagi sellel lainel,
mistõttu tahame ka mingil määral rääkida sellest,
miks meil üldse on jaanipäev
ja miks see just kannab sellist nime?
See pole tingitud vaid sellest, et kellegi nimi oli Johannes või Jaan.
See nimi tuleb Ristija Johannesest.
Mõtlesin sellele, kui Leningradi nimi muudeti St. Peterburiks.
Tol ajal oli vist Jeltsin võimul,
kes rõhutas, et see nime vahetus pole mitte selleks,
et rõhutada Peeter Suure isikut, vaid hoopis apostel Peetrust.
Meil on sama lugu jaanipäevaga, mis on seotud Ristija Johannesega,
kes oli tugev apostel ja selles mõttes ka me hea sõber.
Muide, oled sa mõelnud sellele, et ta oli vaimus
ja ta nägi, kuulis ning andis meile edasi "toidust",
mis on me endi silme all reaalsuseks saamas.
Kuid jaanipäev kätkeb endas muidugi palju enamat.
Kui mõtleme Piibli peale, siis seal on alati teatud asju,
mida me mäletame.
Oleme me siis usklikud või mitte - me teame sealt teatud asju.
Pea iga inimene tunneb Jeesust või on vähemalt kuulnud Temast.
Ja nõnda on ka enamus inimesi kuulnud Johannesest.
Ta ei elanud ega tegutsenud just kaua,
kuid ta kirjutas end nii Piiblisse kui maailma ajalukku
tänu oma pühendumisele Jumalale ja Tema kutsumisele.
Pastor Tomi, mõtlesin siin,
et kas võiksid kuulutada pisut Ristija Johannesest?
Sa oled nii jutlustaja kui ka pastor, kuigi pastor pole alati jutlustaja.
Pastor ei pruugi alati olla hea jutlustaja,
samas kui ta on hea karjane ja pastor.
Kuid sa oled mõlemat.
Oled sa kuulnud seda laulu,
mis Soomes u 10. aastat tagasi esile tõusis?
"Jutlustaja kuulutab kõigest, mis tal on öelda."
Usun, et jutlustaja on kutsutud Jumala poolt
kuulutama Jumala Sõna.
Mitte vaid mõtisklema ja omaenda mõtteid edastama,
vaid ta kuulutab Jumala Sõna, mis on püha,
tehes seda Püha Vaimu võidmises ja väes.
Kui seda selliselt ei tehta, on parem üldse mitte kuulutadagi.
Nii et, kuuluta meile täna!
Sest sageli on nii,
et kui oleme saanud ilmutuse mõne asja osas...
Mitte mingi totaalselt uue ilmutuse, mis oleks veel lisaks Piiblile,
aga ilmutuse, mis muudab elavaks kõik Piiblis oleva,
siis me kogeme, et tegu on ühe elava asjaga.
See on see, mis ilmutus on.
Ja sageli me saame neid ilmutusi just nimelt jutluste käigus.
Mida sa siis me vaatajaile täna ütled?
Usun, et see sõna, mis põleb Jumala poolt kutsutute sees,
on tohutult oluline ja just selle aja jaoks.
Nii nagu see oli apostlite ajal Apostlite tegude alguses,
kus Püha Vaim täitis kogu koguduse
ja apostlid ning kogudus asusid tegutsema.
See oli väga terav ja südamesse tungiv sõna,
mida Peetrus seal kuulutas.
Kuid mida ka teised apostlid ja Stefanos kuulutasid.
Sõnum, mille Paulus tõi esile kuningas Agrippa ees
kus ta rääkis uudisest,
mis meilegi on usaldatud Jumala Sõna kuulutajatena.
Meile on antud sõnum, mis eristab ristiusku
kõikidest teistest usunditest ja usuliikumistest.
Sõnum, et Jeesuse haud on tühi ja Ta elab.
Siin pole küsimus vaid uskumises, vaid see on ajalooline fakt ja tõde,
et Jeesus elab.
Ja nagu Heebrealastele 13:8 on öeldud,
et Jeesus on see sama eile, täna ja igavesti.
Kuid Jeesus on see, kelle Ta väidab end olevat
ja Ta on see sama eile, täna ja igavesti,
siis Jeesuse ülestõusmisest lähtuv vägi
on elav ja toimiv ka täna,
kui vaid me süda on avatud Jumala ees
ja me ütleme: "Jumal, ma vajan Sind.
Vajan, et muudaksid mu elu.
Ma ise ei suuda oma elu korda seada,
kuid ma sirutan oma käe selle poole, kes on ülestõusmine ja elu
ja kes on öelnud, et Ta on tee, tõde ja elu."
See toob kaasa muutuse, mis muudab kõik.
Olen sageli mõelnud, mis mõjutas neid 12 jüngrit nii väga,
et nad olid valmis andma kogu oma elu selle eest,
mida me täna teame.
Nad kõik surid märtrisurma peale Johannese,
keda küll ka üritati tappa, kuid mis ei õnnestunud.
Nad kõik peale Johannese surid märtrisurma.
Miks?
Sest nad nägid ülestõusnud Jeesust, kes elab ja tuleb peagi tagasi.
Seetõttu tahan ka öelda sulle, et kirik kui selline -
ei kogudus ega pastorid ei suuda sind muuta,
kuid Jeesus ise teeb seda.
Vahet pole, mis seisus sa täna oled, sest haud on tühi ja Jeesus elab.
Ja meie oleme selle hea uudise edasikandjad,
et kui me paneme kogu oma usu ja lootuse Tema peale,
siis me ei pettu mitte kunagi,
vaid me võime käia võidust võitu, väest väesse
ja usust usku.
Sest Tema, kes suri, ka võitis ära surma väe,
annab meile selleks jõudu.
Ta võib aidata sind just seal, kus omadega täna oled.
Oled ehk teinud vigu ja langetanud valesid otsuseid,
mistõttu sa ei näe ka enda ümber just palju head.
Kuid ma tahan öelda sulle,
et Issand ise sirutab oma käed su poole
ja kui sa haarad sellest kinni, öeldes: "Issand, ma vajan Sind!",
siis Tema väest piisab ka sinu olukordade jaoks,
et aidata sind nii su füüsilistes hädades,
meelte raskustes kuid mis kõige olulisem -
Ta võib pühkida ära kõik su patud ja vabastada sind täielikult,
nii et saaksid astuda Tema kutse sisse.
Seetõttu tahan julgustada sind ja öelda, et ei ole veel liiga hilja.
Piibel ütleb, et täna on päästepäev
ja sa võid pöörduda just täna elava Jumala poole.
Mitte keegi meist ei suuda teenida seda välja
omaenda heade tegude kaudu,
vaid selle eest on juba hind makstud.
Me peame vaid kummarduma Kolgata risti ees,
pöördudes Jeesuse poole
ja öeldes: "Tule Issand ja aita mind!"
Kuid see ei piirdu veel vaid sellega,
vaid Issandal on suured plaanid su elu jaoks.
Aamen.
Tundub, et läksin vist üsna hoogu? - No väga hea.
Sest kui ei oleks läinud, siis oleks pidanud nagunii.
See kõik on väga hea.
Kui mõelda sellele, et Jeesus käis mööda maad
ja tegi head.
Nii oli. Apostlite teod 10:38.
Kõik hea ja täiuslik and tuleb ülalt taevast
valguse Isalt, kelle juures pole mingit muutust.
Rõhutame sõna "hea".
Ta teeb head.
Kuid mis on hea?
Oleme märganud siin Soomes,
et inimestel on vahel raskusi määratleda seda,
mis on hea või mis on halb
ja seda, mis on halb, peetakse vahel ka heaks.
Kuid mida Jeesus tegi, kui Ta tegi head?
Tõsi.
Seetõttu ongi oluline vaadata Piiblisse
ja vaadata, mida Jeesus siis tegi?
Aastaid tagasi olid käepaelad teksitga: "Mida Jeesus teeks?"
Kuid paljud isegi ei tea, mida see Jeesus siis teeks?
Seetõttu ongi hea vaadata evangeeliumitest,
mida Ta siis tegi.
Me näeme sealt väga konkreetsete näidete kaudu,
et Ta tegi head
ja parandas kõik kuradi poolt vaevatud.
Jumal oli Temaga ja Ta tegi head.
Nii õhutas Jeesus meidki paluma:
"Sinu riik tulgu, Sinu tahtmine sündigu
nõnda kui taevas, nõnda ka maa peal."
Me näeme taevast Jeesuse elu põhjal;
selle põhjal, mida Ta tegi ja mõtles ning millised olid Ta suhtumised.
Selle põhjal on ka näha, mis on taevane asi ja mis mitte;
mis tuleb ülalt Jumala juurest ja mis mitte.
Seetõttu usun ka,
et isegi, kui me läheme läbi erinevatest asjadest siin maailmas
nagu ka Johannese 10:10 on öeldud,
et varas tuleb tapma, hävitama ja röövima,
kuid Jeesus on tulnud, et meil oleks elu ja kõike ülirohkesti.
Just nii.
Me peame omama selgust selles osas, mis on hea,
sest muidu me ei saa ka julgesti paluda.
Piiblis on öeldud, et kui palume midagi Jumala tahte kohaselt...
Me aga palume tihti: "Su tahe sündigu!",
omamata aimugi, mis Tema tahe on?
Taoline teadmatus aga pole vajalik,
sest me võime ju tegelikult teada, mis Jumala tahe on.
Tõsi. Sest meil on Jumala Sõna.
Jumala Sõna on ilmutus Tema tahtest
ja meil tasub seda lugeda, sest sellest on väga palju kasu.
Nii et, oleme tänulikud Jumalale Tema Sõna eest,
aga ka Mikael Agricola'le,
tänu kellele meil on soomekeelne Piibel.
Osad mõtlevad: "Hakan, sa saad ju rootsi keelega ka hakkama."
Muidugi saan, aga mul on siiski soomekeelne Piibel.
Lisaks sellele võiksime avalda ka tänu oma õpetajatele.
Sest meil on oma õpetajad.
Meil Piaga on palju lapselapsi, kellest üks käib praegu 1. klassis
ja kes õpib praegu tasapisi lugema ning kellele väga meeldib see.
Ta loeb mulle kui vanaisale oma kooliasju ette
ja tal läheb üha paremini ja paremini.
Kuid need asjad ei sünni iseenesest,
vaid keegi on näinud vaeva selle nimel,
õpetades teda lugema.
Nii võime olla ka tänulikud oma koolisüsteemi eest
ja kandkem ikka hoolt selle eest, et me head koolid jääks meile alles.
Sellest ainuüksi ei piisa,
et me koolisüsteem on üks parimaid maailmas,
mida paljud kadestavad
ja mille meetodeid ja süsteeme käiakse ka palju omandamas.
Kuid ainuüksi kõrgetasemelistest teadmistest ei piisa
vaid me peame seisma ka selle eest,
et Soome püsiks endiselt kristliku maana.
Soome pole muidugi kristlikum, kui mõni teine maa.
Olen sellest igati teadlik ja mitte mõni rumal.
Kuid samas on me maal siiski kristlik alus.
Nii lähtub ka me üldine koolisüsteem ristiusust.
Kristlikud kogudused olid need, kes hakkasid inimesi õpetama
ja nii on ka Piibel olnud kui kõige alus kogu me väärtustele ja õpetusele.
Seetõttu tahamegi hoida oma head koolisüsteemi
ja paluda Jumalat, et meil oleks usklikest õpetajaid ja koolijuhte.
Teadsid sa muide,
et üks Suur-Helsingi piirkonna koolide juhtidest,
kes täna vist veel isegi tegutseb,
kuid hakkab vaikselt pensioniikka jõudma -
ta on täiega Püha Vaimuga täidetud usklik inimene,
keda ma olen tundnud juba aastaid.
Nii et, kandkem hoolt sellegi eest, et meil oleks selliseid inimesi.
Häid inimesi, kes rajavad ühe õige ja hea põhja kellegi elule.
Sest see alus, mis saab rajatud me laste eludesse juba varasest east,
see jääb sinna alles.
Ja kui me siis kohtamegi inimesi, kes pole ehk iseenesest usklikud,
teavad nad siiski elu põhiprintsiipe.
Nii et, tänu Jumalale Mikael Agricola, õpetajate,
koolisüsteemi ja Soome eest.
See on miski, mida ei saa eirata ja me ei kavatsegi seda teha.
Kuid me alustasime saadet sellega, et tähistasime just jaanipäeva.
Kui vana Ristija Johannes oli, kui ta tapeti?
Mis sa arvad Tomi?
Ma isegi ei mäleta täpselt.
Ta sündis pisut enne Jeesust
ja ka suri enne Jeesust.
Kui Jeesus oli surres u 33-aastane või pisut peale,
siis Johannes oli surres veidi üle 30'ne.
Kuid miks ta suri?
Seetõttu, et Jumal oli teda kutsunud ja andnud talle sõnumi, mida jagada.
Ära nüüd ära ehmata,
arvates, et kuulutame sullegi surma, kui hakkad järgima Jeesust.
Hoopis vastupidi.
Me usume, et Jeesus õnnistab sind pika eaga.
Ta tahab hoida meid elus ja kasutada meid.
Kuid Ristija Johannes oli täitmas oma kutsumist
ükskõik, mis.
Ja see on ka mu mõte kogu selles loos -
mida iganes see ka ei maksaks - ma järgin Jeesust
ja teen, mida Jumal on kutsunud mind tegema.
Kui saan elada pika elu, olen tänulik.
Ühtpidi vaikselt isegi loodan, et võiksin elada 100-aastaseks.
Või no vähemalt 90-aastaseks.
Kuid me ei tea seda.
Mida me aga teame, on see,
et peaksime liikuma edasi ja jätkama seda, mida teeme.
Kui keegi ütleb: "Hakan, ole tänulik
sellise noore venna eest su kõrval nagu Tomi",
siis ma olengi tänulik.
Muidugi olen.
Me peame mõistma,
et me ei ela siin maa peal tuhandeid aastaid.
Nii et, on aeg tegutseda ja toimetada,
samas kui osade sõnul tuleks hoopis maha rahuneda.
Me ju kasutame sellist väljendit nagu "maha rahunema"?
Aga miks me peaks rahunema seni, kuni meile on antud hingeõhku?
Seni, kuni saame liikuda, olla ja tunda huvi asjade vastu, siis...
Mäletan oma ema.
Ta oli pisut üle 80'ne ja tolleks ajaks juba üsna väsinud.
Ta ütles mulle kord: "Ma ei tea, kas ja kuidas ma jaksan
ja võib-olla mul oleks juba aeg lahkuda varsti?"
Küsisin: "Aga mida sa ise tahaks?"
Ta vastas: "No ma ikka tahaks jääda ja elada veel."
Sest ta oli nii huvitunud kõigest.
Ta mõistus oli täiesti selge ja vaim igati ergas,
isegi, et ta ihu oli pisut väsinud.
Kuid ta tundis jätkuvalt huvi elu vastu,
mistõttu ütlesin talle, et jätkaku aga vaid.
Ja nii ta jätkaski veel mõne aasta, peale mida ta lahkus siit ilmast.
Nii et, seni kuni meil on võimalust ja me mõistus püsib selge...
See on muide tõestatud fakt,
et usklike meel püsib kauem selge, kui mitteusklike oma.
Kauem kui nende oma,
kes on täitnud oma meeli vaid päevalehe uudistega jne.
On üsna tavaline,
et need kes palvetavad ja loevad Piiblit,
et ka nende meel püsib kauem selge.
Nii oli mu ema ja isagagi,
kes olid erinevate asjadega kaasas, kuni viimse hingetõmbeni
ja siis lahkusid siit ilmast.
Miks siis meiegi ei võiks olla sellised?
Samas aga peame mõistma, et kui me aeg on kord käes,
siis teised võtavad üle ja toimetavad nende asjadega edasi.
See on nii tõsi, mida ütlesid,
et me usklikena oleme löönud kokku kogu selle hinna
ja me oleme valmis jooksma selles suunas,
kuhu Jumal on meid kutsunud.
Nii meeldib mulle ka öelda,
et me oleme täielikult alistunud Issandale.
Me oleme ühtpidi täielikult sõltuvad Temast,
aga samas ka täielikult alistunud Talle.
Ja kui rääkida Ristija Johannesest,
siis siin on üks õppetund, millest õppida.
Õppetund, et lööme kokku kogu hinna ja oleme täiesti alistunud Jumalale,
siis on lausa uskumatu,
mida kõike Jumal suudab teha ja avada me eludes.
Oled kindlasti oma pikkade teenistusaastate jooksul näinud,
et kui on inimesi, kes ei lähe kõigega üdini kaasa,
siis nad ei saa ka täiega kätte seda, mida Issandal oleks neile pakkuda.
Nii on ka osade inimeste elude üle näha
Jumala imelist kutset,
kuid nad pole valmis tooma altarile kogu oma elu.
Samas aga, kui alistume täielikult,
avab see ka meile kõik taeva võimalused.
Mitte vaid natuke või poolikult või 80% ulatuses,
vaid 100%.
Nii on.
Kui me räägime võidmisest, mida meile ka meeldib teha,
sest see on kallis sõna me jaoks ja tähendab meile väga palju.
Kuid rääkides võidmisest,
siis ma palvetasin kord reas seisvate inimeste eest,
kus seisis üks mees,
kes vastas mu küsimuse peale: "Mida sa soovid?" - "Võidmist."
Küsisin, mille jaoks ja ta ei osanud sellele väga vastata.
Jätsin ta siis sinna mõtlema, mille jaoks ta seda võidmist soovib
ja kui ma siis hiljem tagasi läksin, oli tal ka vastus olemas.
Kuid mille jaoks see võidmine siis on?
See Püha Vaimu vägi, ligiolu ja abi.
Mille jaoks see on?
Muidugi me võime teenida samamoodi nagu Jeesus
ja samas Vaimus,
kuid võidmine läheb ka maksma midagi.
See kõlab üsna ebamugavalt,
kuna me oleme nii harjunud sellega, et kõik on tavaliselt vaid armust.
Ja loomulikult on Püha Vaimgi armust. Me ei saa seda kuidagi välja teenida.
Kuid võidmisel on oma hind.
Me teame Piiblist neitsite loost,
kus targad neitsid soovitasid rumalatel neitsidel
minna müüjate juurde õli järele,
kuna vaid tarkade neitsite õlist poleks kõigile jagunud.
Nii soovitasid nad rumalatel minna õli müüjate juurde.
Kui ma aga lähen müüja juurde,
siis pean ju ka maksma ostetava kauba eest.
Kui lähen autot tankima,
et tasu proovidagi lahkuda ilma maksmata.
Ma pole seda küll ise kogenud,
kuid see poleks vist kõige toredam, kui politsei hakkaks sind taga ajama.
Nii et, me peame maksma selle eest, mida ostame ja saame.
Nii on ka Jeesuse järgimisel oma hind.
Samas aga see, mida selle eest saame,
on nii palju enamat.
See on tõeline au ja rõõm teenida Issandat.
Pole midagi paremat, kui teenida Issandat.
Just. Me ei mõtle ju:
"Oh aeg, pean veel kõigele lisaks ka Jumalat teenima!"
Hoopis vastupidi.
See on tohutu eesõigus
ja samas võimalus kogeda Jumala soosingut.
Jumal usaldab meid täiega.
Meil on vahel raske usaldada Jumalat, kuid Jumal usaldab meid täiega
ja see on ütlemata eriline.
Kuid aeg on läinud
ja meil võib olla vaatajaid, kes ei tunne veel Jeesust.
Kas tahaksid aidata neil astuda Jumalariiki?
Kas oled kogenud oma südames vajadust Jumala järele?
Tahan esitada sulle ühe väljakutse,
küsides, kas oleksid täna valmis astuma siit maisest elust igavikku?
Need otsused tuleb langetada siinpoolsuses
ja seni, kuni selleks on veel aega.
Astudes maisest elust igavikku ei saa enam midagi otsustada,
sest need peavad saama enne tehtud.
Tea, et Jumal armastab sind üliväga
ja Jeesus maksis su pattude eest Kolgata ristil.
Ta maksis hinna su häbi, kannatuste, haiguste ja valude eest,
et võiksid olla vaba.
Ta polnud teeninud ära neid piitsahoope,
mida Ta meie eest kannatas ja kandis.
Ainus, mida me teha saame, on alanduda Tema risti ees
ja öelda: "Jeesus, ma vajan Sind.
Andesta mulle mu patud ja ma pööran maailmale selja."
Kui sa oled see inimene, kellest ma just praegu räägin,
siis liitu meiega järgnevas palves,
paludes kogu südamest ja samas ka häälega.
Ütle: armas taevane Isa,
ma tulen Su ette Jeesuse nimel.
Ma pööran selja nii maailmale kui patule.
Andesta mulle mu patud.
Aitäh, et surid mu eest.
Ma usun kogu südamest,
et Jumal äratas Jeesuse surnuist
ja ma tunnistan oma suuga,
et Jeesus Kristus
on minu Issand.
Pööran selja maailma
ja hoian taevast oma silme ees,
tunnistades,
et kuulun Issandale
ja ei pöördu enam kunagi tagasi.
Nii saan ka usu kaudu
ja Jeesuse ristitöö tõttu
võtta vastu päästeanni.
Olen nüüd usklik ja päästetud,
sest Jeesus elab mu südames.
Aamen.
Ole õnnistatud!
Võta meiega ühendust, et saaksime sinuga lähemalt suhelda
ja vaata meid taas järgmiselgi korral.
Kõike head!
Tahame Piaga tänada sind su toetuse ja palvete eest TV7 eest.
Soovides jätkuvalt toetada TV7 tööd, võid helistada 900 1777 (hind 7 euri)
või teha pangaülekande, leides me andmed www.tv7.ee
Ole õnnistatud ja aitäh veelkord!
Tõlge: Anne-Ly Raukas